મુંબઇઃ વિદ્યા બાલનની “કહાની-2”નું ઓફિશ્યલ ટ્રેલર લોન્ચ થઇ ગયું છે. આ ફિલ્મ વિદ્યાની વર્ષ 2012ની ફિલ્મ કહાનીની સિક્વલ ફિલ્મ છે. આ ફિલ્મે વિદ્યા બાલનને ઇન્ડસ્ટ્રીમાં એક નવી ઓળખ આપી હતી. સાથે જ આ ફિલ્મ હિટ પણ રહી હતી. ત્યારે હવે આ ફિલ્મની સિકવલ એટલે કે “કહાની-2”નું ટ્રેલર રીલીઝ થઇ ગયું છે. સુજોય ધોષની આ ફિલ્મનું ટ્રેલર જોતા એવું લાગી રહ્યું છે કે તે એક થ્રીલર ફિલ્મ છે. ટ્રેલરમાં વિદ્યાનું કેરેક્ટ ભાવુક બતાવવામાં આવ્યું છે. તે વોન્ટેડ છે કે પછી પરિસ્થિતીથી મજબુર છે તે ટ્રેલર જોઇ કહી શકાય તેમ નથી. આ ફિલ્મમાં કોલકતાના સીન છે.